పాలవలస రాజశేఖరం

పాలవలస రాజశేఖరం శ్రీకాకుళం జిల్లాకు చెందిన రాజకీయ నాయకుడు. అతను  శ్రీకాకుళం జిల్లా పరిషత్ చైర్మన్ గా, ఆంధ్రప్రదేశ్ శాసనసభ్యునిగా, భారతదేశ రాజ్యసభ పార్లమెంటు సభ్యునిగా పని చేశాడు.
 జీవిత విశేషాలు 
అతను శ్రీకాకుళం జిల్లా పాలకొండ కు చెందిన వాడు. అతని తండ్రి  పాలవలస సంగంనాయుడు 1962-67 మధ్య కాలంలో ఉనుకూరు శాసనసభ్యునిగా పనిచేసాడు. రాజశేఖరం  ఆంధ్ర విశ్వవిద్యాలయం నుండి బి.యస్సీ ఆనర్స్ చేసాడు. అతను సర్పంచి పదవి నుంచే తన రాజకీయ ప్రస్థానాన్ని ప్రారంభించి పార్లమెంటు సభ్యుని స్థాయి వరకు చేరాడు. వీరఘట్టం మండలం నీలానగరం సర్పంచిగా 1970-74 మధ్య పని చేశాడు. శ్రీకాకుళం, విజయనగరం ఉమ్మడి జిల్లాల జిల్లా పరిషత్తు ఛైర్మన్‌గా 1974 నుండి 1976 వరకు పనిచేసాడు. 1976లో రాజ్యసభ సభ్యుడిగా పార్లమెంటులో అడుగుపెట్టాడు. 1992-94ల మధ్యకాలంలో డీసీసీబీ అధ్యక్షునిగా పనిచేసాడు. 1994 ఆంధ్రప్రదేశ్ శాసనసభ ఎన్నికలలో ఉణుకూరు శాసనసభ నియోజకవర్గం నుండి భారత జాతీయ కాంగ్రెస్ పార్టీ తరపున పోటీ చేసి గెలుపొందాడు. 1994 నుండి 1999 వరకు శాసన సభ్యునిగా ఉన్నాడు. 2006 నుండి 2011 వరకు శ్రీకాకుళం జిల్లా పరిషత్తు అధ్యక్షునిగా సేవలందించాడు.

అతను 2011 జూన్ 26న తన అనుచరులతో కలసి యువజన శ్రామిక రైతు కాంగ్రెస్ పార్టీలో చేరాడు.

 వ్యక్తిగత జీవితం 
అతని సతీమణి ఇందుమతి. అతని కుమారుడు పాలవసల విక్రాంత్‌, కుమార్తె రెడ్డి శాంతి.  శ్రీకాకుళం జిల్లా కేంద్ర సహకార బ్యాంక్ చైర్మన్ గా  పాలవలస విక్రాంత్ పనిచేస్తున్నాడు. అతను కుమార్తె రెడ్డి శాంతి 2019 ఆంధ్రప్రదేశ్ శాసనసభ ఎన్నికలలో వై.ఎస్.ఆర్. కాంగ్రెస్ పార్టీ తరపున పోటీ చేసి తెలుగుదేశం అభ్యర్థి కలమట వెంకటరమణ మూర్తి పై విజయం సాధించింది.

మరణం
తీవ్ర అనారోగ్యంతో బాధపడుతున్న 83 ఏళ్ళ పాలవలస రాజశేఖర్ శ్రీకాకుళం లోని ఒక ప్రైవేటు ఆసుపత్రిలో చికిత్స పొందుతూ ఆరోగ్య పరిస్థితి విషమించడంతో 2025 జనవరి 13న మరణించాడు

 మూలాలు 

వర్గం:శ్రీకాకుళం జిల్లా రాజకీయ నాయకులు
వర్గం:రాజ్యసభ మాజీ సభ్యులు
వర్గం:ఆంధ్రప్రదేశ్ శాసన సభ్యులు (1994)
వర్గం:భారత జాతీయ కాంగ్రెస్ నాయకులు
వర్గం:శ్రీకాకుళం జిల్లాకు చెందిన రాజ్యసభ సభ్యులు
వర్గం:1947 జననాలు
వర్గం:జీవిస్తున్న ప్రజలు